CELEX: 62014CN0501
Language: el
Date: 2014-11-10 00:00:00
Title: Υπόθεση C-501/14: Αίτηση προδικαστικής αποφάσεως την οποία υπέβαλε το Szegedi Közigazgatási és Munkaügyi Bíróság (Ουγγαρία) στις 10 Νοεμβρίου 2014 — EL-EM-2001 Ltd. κατά Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága

9.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/23
            
         Αίτηση προδικαστικής αποφάσεως την οποία υπέβαλε το Szegedi Közigazgatási és Munkaügyi Bíróság (Ουγγαρία) στις 10 Νοεμβρίου 2014 — EL-EM-2001 Ltd. κατά Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   (Υπόθεση C-501/14)
   (2015/C 046/29)
   Γλώσσα διαδικασίας: η ουγγρική
   
      Αιτούν δικαστήριο
   
   Szegedi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγουσα: EL-EM-2001 Ltd.
   
      Καθής: Nemzeti Adó- és Vámhivatal Dél-alföldi Regionális Vám- és Pénzügyőri Főigazgatósága
   
      Προδικαστικά ερωτήματα
   
   
               1)
            
            
               Έχει το άρθρο 19, παράγραφος 1, του κανονισμού (ΕΚ) 561/2006 (1) την έννοια ότι τα αναγκαία μέτρα για την εκτέλεση κυρώσεως την οποία θέσπισε και επέβαλε κράτος μέλος σε περίπτωση παραβάσεως μπορούν να εφαρμοσθούν μόνο στο πρόσωπο το οποίο διέπραξε την εν λόγω παράβαση;
               Ειδικότερα: Υπό το πρίσμα των οριζομένων στο άρθρο 18 του κανονισμού (ΕΚ) 561/2006, αντιβαίνει στην προβλεπόμενη στο άρθρο 19, παράγραφος 1, πρώτο εδάφιο, του κανονισμού (ΕΚ) 561/2006 υποχρέωση των κρατών μελών εθνική νομοθεσία η οποία προβλέπει ότι τα αναγκαία μέτρα για την εκτέλεση κυρώσεως την οποία θέσπισε και επέβαλε το κράτος μέλος εφαρμόζονται σε (φυσικό ή νομικό) πρόσωπο σε σχέση με το οποίο δεν διαπιστώθηκε, κατά τη διοικητική διαδικασία, η διάπραξη οποιασδήποτε παραβάσεως;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, έχει το άρθρο 19, παράγραφος 1, του κανονισμού (ΕΚ) [561/2006] την έννοια ότι μέτρο το οποίο επιβάλλεται σε τρίτο (φυσικό ή νομικό πρόσωπο) για την παράβαση που διέπραξε άλλο πρόσωπο, χωρίς να διαπιστωθεί η διάπραξη οποιασδήποτε παραβάσεως από τον εν λόγω τρίτο, συνιστά κύρωση επιβληθείσα σε αυτόν, ανεξάρτητα από τον χαρακτηρισμό της;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα, αντιβαίνει στην απαγόρευση διπλής εκτιμήσεως, η οποία προβλέπεται στο άρθρο 19, παράγραφος 1, του κανονισμού (ΕΚ) [561/2006], εθνική νομοθεσία η οποία, για τον σκοπό της εκτελέσεως της επιβληθείσας κυρώσεως για παράβαση που διέπραξε ο οδηγός, επιτρέπει την επιβολή κυρώσεως —η οποία ονομάζεται μεν μέτρο, αλλά έχει χαρακτήρα κυρώσεως— σε άλλο (φυσικό ή νομικό) πρόσωπο;
            
         
      (1)  Κανονισμός (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) 3821/85 και (ΕΚ) 2135/98 του Συμβουλίου καθώς και για την κατάργηση του κανονισμού (ΕΟΚ) 3820/85 του Συμβουλίου (ΕΕ L 102, σ. 1).